 PRIPEALE la toate praznicele Domnului şi ale Născătoarei de Dumnezeu şi ale tuturor cuvioşilor părinţi, mari şi sfinţi, marilor şi vestiţilor mucenici şi tuturor sfinţilor deosebiţi Se cântă împreună cu Psalmii aleşi atunci când se cântă Polieleul, începând dintr-a opta zi a lunii septembrie Facerea lui Filothei monahul, fost logofăt al lui Mircea Voievod I La naşterea preasfintei Născătoare de Dumnezeu se cântă aceasta: Bucură-te, Marie, cea încărcată de bucurii, Domnul este cu tine Aleluia! II La Înălţarea cinstitei Cruci: Ai dat celor ce se tem de tine acest semn să fugă din faţa arcului Crucea ta, Hristoase Dumnezeule! VI Arhanghelilor Mihail şi Gavril: Veniţi să-i slăvim, dimpreună cu cetele îngereşti, pe Mihail şi Gavril întâistătătorii puterilor cereşti VII Sfântului Ioan Gură de Aur: Veniţi cu toţii să-l lăudăm într-un glas pe Ioan cel cu Rostul de Aur, dascălul cel de obşte VIII Sfântului Apostol Andrei: Veniţi cu toţii şi într-un glas să slăvim pe Andrei cel întâi chemat, pe cel de un sânge cu Petru XII La naşterea Domnului nostru Iisus Hristos: Veniţi să cântăm împreună cu cetele îngereşti: Slavă întru cele de sus lui Dumnezeu, celui născut în peşteră XIV La Arătarea Domnului: Iisus al meu s-a botezat prin mâna unui rob în apa Iordanului, luminând toate cele făcute XIX Sfântului Grigore Teologul: Veniţi să-l lăudăm pe Grigorie Teologul, abis al înţelepciunii, cel de-al doilea care şi-a sprijinit capul pe pieptul lui Hristos XX Celor Trei Ierarhi: Veniţi să-i preaslăvim pe Vasile şi pe Grigorie, precum şi pe Ioan Gură de Aur, apărătorii Treimii XXI La închinarea Crucii: Crucii tale, Stăpâne, ne închinăm şi învierea ta o cântăm şi o preaslăvim XXV La Înălţarea Domnului: Dumnezeu s-a înălţat însoţit de strigăte, Domnul în glasul trâmbiţei, ca să mântuiască chipul lui Adam XXVIII Celor dintâi între apostoli: Să-i preamărim pe cetăţenii Ierusalimului ceresc, pe Petru şi pe Pavel, ucenicii lui Hristos XXXII La Adormirea Născătoarei de Dumnezeu: Cântece de despărţire îţi aducem, Marie, căci te-ai pristăvit, trecând de la cele pământeşti la lăcaşul cel veşnic XXXIII La tăierea capului lui Ioan Înaintemergătorul: Veniţi să-l slăvim pe Prietenul Logodnicului, pe cel care l-a dat în vileag pe Irod, pe Ioan Înaintemergătorul cca 1400 